**Usmernenie SO pre IROP PO3 č. 1/2023**

**k projektom centralizovanej výzvy k otázkam zástupcov KC**

Dátum vydania: **16.05.2023**

1. **Aké podklady bude SO požadovať v rámci kontroly plnenia PMU, najmä čo sa týka kontroly počtu účastníkov akceleračnej a inkubačnej podpory (KC)?**

Celý proces poskytovania služieb je popísaný v PpP.

* V kap.4.4 Výber užívateľov sa uvádza: „*Prijímateľ písomne oznámi uchádzačom výsledok posudzovania (akceptáciu alebo neakceptovanie) predložených prihlášok spôsobom určeným vo výzve.* *Spôsob oznámenia je na rozhodnutí Prijímateľa za podmienky, že umožňuje jej následnú kontrolu, t.j. Prijímateľ musí mať preukázateľnú auditnú stopu (uvedené je všeobecná podmienka a platí pre všetky úkony, ktoré Prijímateľ v rámci projektu realizuje a môžu podliehať kontrole v zmysle Zmluvy o NFP) o oznámení výsledku posudzovania prihlášok, pričom oznámenia o akceptovaní prihlášok v prípadoch, ktoré spadajú pod režim schémy DM musia (okrem vyššie popísaných informácií) obsahovať aj informáciu, že poskytovaním služieb je poskytovaná pomoc de minimis „v súlade so Schémou na podporu kreatívneho a kultúrneho priemyslu (schéma č. DM-8/2021), zverejnenou v Obchodnom vestníku dňa 27. apríla 2021 a v súlade s nariadením Komisie (EÚ) č 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013, s. 1.) v znení nariadenia Komisie (EÚ) 2020/972, ktorým sa mení nariadenie (EÚ) č. 1407/2013, pokiaľ ide o predĺženie jeho platnosti, a ktorým sa mení nariadenie (EÚ) č. 651/2014, pokiaľ ide o predĺženie jeho platnosti a príslušné úpravy (Ú. v. EÚ L 215, 7.7.2020, s. 3.)“ vrátane predpokladanej výšky pomoci de minimis. Za dostatočné sa považuje zverejnenie úspešných uchádzačov na web stránke KC, pričom za účelom zaznamenania pre účely budúcich kontrol je potrebné uchovávať snímku príslušnej stránky, kde boli výsledky posudzovania (spolu s odôvodnením odmietnutia prihlášok) zverejnené.“*
* Podľa kap. 4.6 Zber a reportovanie údajov súvisiacich s poskytnutím služieb KC je prijímateľ  povinný priebežne zbierať a reportovať údaje súvisiace s poskytovanými službami v súlade so Zmluvou o NFP. Prijímateľ zabezpečuje zber týchto údajov a ich výkazníctvo voči poskytovateľovi prostredníctvom:
1. štandardného procesu monitorovania projektu (pozri kapitolu 7 Príručky pre prijímateľa),
2. vytvorenia projektového spisu, do ktorého ukladá všetky výzvy, prihlášky a spôsob výpočtu výšky pomoci de minimis (v rozsahu podľa kapitoly 4.5.2, PpP), ktoré na základe vyzvania poskytovateľa bezodkladne predloží a
3. evidencie a korekcie (ak relevantné) údajov o poskytnutej pomoci v IS SEMP (pozri kapitolu 4.5.1 tejto príručky).
* Podľa kap. 7.3 Merateľné ukazovatele na úrovni projektu prijímateľ v rámci PMU č. P0439 predkladá:

|  |  |  |  |
| --- | --- | --- | --- |
| P0439 | Počet účastníkov inkubačnej a akceleračnej schémy  | K dátumu ukončenia realizácie projektu | Dokumentácia preukazujúca využívanie KC:* ponuka služieb inkubačnej a akceleračnej schémy s uvedením maximálnej kapacity (napr. na webovom sídle KC, v cenníku a pod.),
* Zoznam užívateľov (v prípadoch ak už sa služby poskytujú)
 |

 Prijímateľ predkladá SO okrem vyššie uvedených dokumentov aj **podpísané Prezenčné listiny účastníkov** (s uvedením dátumu a času trvania aktivity) vybratých na základe zverejnených výziev na predkladanie prihlášok na jednotlivé programy KC **a fotodokumentáciu z príslušnej akcie**.

.

1. **Ako postupovať pri vykazovaní účastníkov poskytovaných služieb KC v súvislosti s vykazovaním plnenia PMU?**

Uvedená otázka smeruje k vykazovaniu MU na úrovni projektu v rámci hlavnej aktivity projektu č. 2 Poskytovanie špecifických služieb kreatívneho centra (povinná aktivita), a to:

* **P0918** - **počet účastníkov služieb podporných programov kreatívneho centra**

MU predstavuje **počet všetkých osôb** cieľovej skupiny zapojených do služieb podporných programov KC. Ak bol jeden účastník zapojený do viacerých služieb podporných programov KC, tento sa vykazuje ako hodnota 1 (**nesmie dôjsť k duplicitnému započítaniu účastníka**).

Všetkých účastníkov započítaných do vykazovania MU je potrebné identifikovať pri aplikácii nasledovných pravidiel:

* + v prípade **fyzickej osoby (FO - nepodnikateľ)** (účastník výlučne inkubátora) **-** slúži ako identifikátor jedinečnosti **rodné číslo fyzickej osoby** (upozorňujeme na povinnosť súhlasu so získaním a spracovaním osobných údajov po celú dobu realizácie projektu a rovnako na obdobie udržateľnosti projektu, nakoľko rodné číslo je osobný údaj),
	+ v prípade **právnickej osoby a FO – podnikateľ, SZČO (účastník akcelerátora)** – slúži ako identifikátor **pridelené IČO.** V prípade **slobodných povolaní** bez prideleného IČO je možné preukázať naplnenie MU aj pomocou **DIČ,** ktoré KC použije pre registráciu do IS SEMP.
	+ v prípade, že je účastník poskytovanej služby v inkubátore identifikovaný pod rodným číslom a následne je v akcelerátore identifikovaný tiež pod rodným číslom, tento účastník sa do MU počíta **len raz (jedinečný užívateľ),**
	+ v prípade ak je účastník zaradený do inkubátora pod rodným číslom a následne do akcelerátora pod IČO, **do MU sa počíta dvakrát,**
	+ osoba, ktorá má pridelené IČO a podniká, môže byť zaradená len do akcelerátora, do inkubátora môže vstúpiť len v prípade pozastavenej živnosti.
* **P0439**- **počet účastníkov inkubačnej a akceleračnej schémy**

KC zadáva **sumárnu hodnotu** t.j. ukazovateľ sa vypočíta ako počet všetkých účastníkov inkubačnej a akceleračnej schémy **spolu** (pozri kap. 7.1.2 a 7.1.3 Príručky pre prijímateľa).

**3.   Aké podklady bude SO požadovať na preukazovanie výdavkov na občerstvenie?**

Za oprávnený výdavok sa považuje suma stravného, ktoré je v súlade s aktuálne platným znením **Opatrenia Ministerstva práce, sociálnych vecí a rodiny SR o sumách stravného,** a to aj v prípade stravného poskytnutého dodávateľsky (na faktúru).

Suma stravného je stanovená v závislosti od času trvania pracovnej cesty (v prípade školení/ seminárov je to čas trvania uvedených aktivít v hodinách) v príslušnom kalendárnom dni.

**V nadväznosti na uvedené dodávateľ občerstvenia musí byť vybratý v súlade so zákonom o VO; v prípade drobných hotovostných úhrad je prijímateľ povinný postupovať podľa PpP kap. 6.2, časť Hotovostné platby.**

|  |
| --- |
| Výdavky na občerstvenie sú oprávnené v zmysle prílohy k výzve č. 7 Model centralizovanej podpory, kde sa tieto výdavky uvádzajú ako oprávnené v rámci jednotlivých typov možných poskytovaných služieb v rámci jednotlivých programov v nadväznosti na fungovanie KC. |

Aktivity súvisiace s poskytovaním občerstvenia musia byť uskutočňované tak, aby bolo možné vierohodne preukázať ich priebeh a zdokumentovanie s využitím všetkých dostupných technických prostriedkov prijímateľa (napr. PrintScreen obrazovky, fotodokumentáciu, pozvánky, e-maily a iné).

V rámci **výdavku** - **občerstvenie** je potrebné v súvislosti s predkladaním dokladov, predložiť aj:

prezenčnú listinu podpísanú lektorom, učiteľom, resp. osobou vykonávajúcou aktivitu

časový harmonogram uskutočnenia jednotlivých bodov aktivity (napr. prednášok, cvičení) tak, aby bolo možné jednoznačne určiť začiatok a koniec danej aktivity.

SO MK SR bude vyžadovať na preukázanie výdavkov na občerstvenie nasledovné podklady:

 zmluva s dodávateľom – catering,

 objednávka na službu (ak relevantné),

faktúra alebo rovnocenný účtovný doklad,

dodací list alebo preberací protokol o vykonaní príslušných aktivít/služieb, potvrdený podpisom

štatutárneho orgánu prijímateľa resp. poverenej osoby prijímateľa potvrdzujúci prevzatie a dátum prevzatia príslušnej aktivity/služby,

prezenčná listina, program školenia/aktivity (s časovým harmonogramom), pozvánka,

doklad o úhrade (výpis z bankového účtu, pokladničný doklad),

spôsob výpočtu oprávnenej výšky výdavku,

fotodokumentácia poskytnutej služby (zdokumentovanie poskytnutého občerstvenia),

výstupy z poskytnutých služieb,

a iné.

**4.  Existuje výnimka pre KC, aby nemuseli robiť VO na presun prevádzky KC na tretiu osobu?**

Podľa čl. 5a písm. d) Zmluvy o NFP: „*Prijímateľ sa zaväzuje prevádzkovať Kreatívne centrum 10 rokov od začatia fungovania Kreatívneho centra. Prijímateľ je povinný nezmeniť účel využívania Kreatívneho centra vybudovaného v rámci aktivity A.1 z podmienky poskytnutia príspevku č. 12 Výzvy počas 10 rokov od začatia fungovania Kreatívneho centra.* ***Prijímateľ je povinný nezmeniť vlastníctvo Kreatívneho centra vybudovaného v rámci aktivity A.1 z podmienky poskytnutia príspevku č. 12 Výzvy ani po uplynutí 10 rokov od začatia fungovania Kreatívneho centra.*** *Za účelom ubezpečenia sa o tom, že na úrovni Prijímateľa nezostane žiadna výhoda, sa v plnej miere uplatní mechanizmus uvedený v článku 61 ods. 1 až 6 všeobecného nariadenia, ktorý je v rámci Projektov generujúcich príjem už inkorporovaný priebežne v jednotlivých ustanoveniach tejto Zmluvy o poskytnutí NFP.“*

Súčasne je v podmienke poskytnutia príspevku č. 12 Výzvy uvedené: *„Infraštruktúra kreatívneho centra môže byť prevádzkovaná žiadateľom/prijímateľom alebo prostredníctvom tretieho subjektu. V prípade, ak žiadateľ pristúpi k prevádzkovaniu infraštruktúry KC prostredníctvom tretieho subjektu, je povinný zabezpečiť toto prevádzkovanie plne v súlade s podmienkami uvedenými v Príručke pre žiadateľa, v kap. 2.8.1 v časti A a časti B, ktoré sa  vzťahujú na prevádzkové a koncesné zmluvy, ktoré uzatvoril alebo uzatvorí žiadateľ / prijímateľ, ktorý je vlastníkom infraštruktúry KC.“*

*Jednou zo všeobecných  podmienok pre prevádzkové a koncesné zmluvy je aj skutočnosť, že  výber zmluvnej strany (prevádzkovateľa kreatívneho centra) je vykonaný v súlade s platnými právnymi predpismi, najmä v súlade so zákonom č. 343/2015 Z. z. o verejnom obstarávaní a o zmene a doplnenie niektorých zákonov v znení neskorších predpisov (ďalej len „zákon o VO“).*

*V nadväznosti na položenú otázku, či je možné uplatniť výnimku zo zákona o VO pre KC pri zohľadnení pravidiel štátnej pomoci v súvislosti s obstarávaním prevádzkovateľa KC prostredníctvom tretieho subjektu, SO požiadal o usmernenie Protimonopolný úrad Slovenskej republiky (ďalej aj „PMÚ“). Z doručeného usmernenia PMÚ vyplýva, že* **výber zmluvnej strany (prevádzkovateľa kreatívneho centra) pomocou tretieho subjektu je v prípade prijímateľov centralizovanej podpory možné zabezpečiť výlučne podľa pravidiel zákona o VO, tzn. bez aplikácie výberu právnickej osoby na civilnú zákazku alebo koncesiu tzv. „in-house“ zákazky, nakoľko by takýmto postupom, pri poskytnutí ekonomickej výhody pre príslušnú právnickú osobu vybratú in house, nebolo možné vylúčiť poskytnutie štátnej pomoci na úrovni tejto právnickej osoby ako vybraného prevádzkovateľa infraštruktúry.**

Celé znenie usmernenia doručené z Odboru štátnej pomoci PMÚ:

|  |
| --- |
| E-mailom zo dňa 31.3.2023 ste nás požiadali o usmernenie k výberu prevádzkovateľa kreatívneho centra.V rámci e-mailu ste uviedli, že jednou z podmienok poskytnutia príspevku, ktorá je stanovená vo výzve na predkladanie ŽoNFP, je aj podmienka zabezpečenia prevádzkovania infraštruktúry kreatívneho centra (ďalej aj ako “KC“),  ktorej presné znenie je nasledovné*: „Infraštruktúra kreatívneho centra môže byť prevádzkovaná žiadateľom/prijímateľom alebo prostredníctvom tretieho subjektu. V prípade, ak žiadateľ pristúpi k prevádzkovaniu infraštruktúry KC prostredníctvom tretieho subjektu, je povinný zabezpečiť toto prevádzkovanie plne v súlade s podmienkami uvedenými v Príručke pre žiadateľa, v kap. 2.8.1 v časti A a časti B, ktoré sa  vzťahujú na prevádzkové a koncesné zmluvy, ktoré uzatvoril alebo uzatvorí žiadateľ / prijímateľ, ktorý je vlastníkom infraštruktúry KC.“* Ako ste uviedli, jednou zo všeobecných  podmienok pre prevádzkové a koncesné zmluvy je aj skutočnosť, že  výber zmluvnej strany (prevádzkovateľa kreatívneho centra) je vykonaný v súlade s platnými právnymi predpismi, najmä v súlade so zákonom č. 343/2015 Z. z. o verejnom obstarávaní a o zmene a doplnenie niektorých zákonov v znení neskorších predpisov (ďalej lej „zákon o VO“).V tomto smere ste poznamenali, že teda výber prevádzkovateľa KC musí byť uskutočnený v súlade so zákonom v VO, a zároveň ste nám dali do pozornosti § 1 ods. 4 zákona o VO, ktorý uvádza možnosť výberu právnickej osoby na civilnú zákazku alebo koncesiu tzv. „in-house“. Na základe uvedeného ste požiadali o usmernenie k možnosti výberu prevádzkovateľa kreatívneho centra na základe in-house zákazky, a či je takýto spôsob výberu prevádzkovateľa KC v súlade s pravidlami štátnej pomoci.  Vo vzťahu k Vašej žiadosti si dovoľujeme v prvom rade uviesť, že skutočnosť, že určité opatrenie (v tomto prípade in house zákazka) nepodlieha pravidlám pre verejné obstarávanie, neznamená automaticky, že sa naň nevzťahujú ani pravidlá v oblasti štátnej pomoci. Bez ohľadu na pravidlá verejného obstarávania je aj takéto opatrenia potrebné posúdiť z hľadiska splnenia jednotlivých kritérií testu štátnej pomoci – v kontexte Vašej otázky je osobitne dôležité vyhodnotiť kritérium výhody.Podľa bodu 223 Oznámenia Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie (ďalej len „oznámenie o pojme pomoc“) hospodárske subjekty využívajúce infraštruktúru (prevádzkovateľ infraštruktúry), na ktorú bola poskytnutá pomoc, na poskytovanie služieb koncovým používateľom, získavajú výhodu, ak im využívanie infraštruktúry dáva hospodársku výhodu, ktorú by za bežných trhových podmienok nezískali. Pokiaľ ide o prevádzkovateľov infraštruktúry, ekonomická výhoda sa im poskytuje, ak za právo využívať infraštruktúru zaplatia cenu nižšiu, ako je trhová cena. V súlade s oznámením o pojme pomoc, hospodárska výhoda pre prevádzkovateľa môže byť vylúčená najmä v prípade, keď je koncesia na prevádzku infraštruktúry (alebo jej časti) udelená za kladnú cenu prostredníctvom verejného obstarávania, ktoré spĺňa všetky príslušné podmienky stanovené v bodoch 90 až 96 oznámenia o pojme pomoc.V zmysle bodov 90 – 96 oznámenia o pojme pomoc postup obstarávania majetku, tovarov a služieb (alebo pre iné porovnateľné transakcie) musí byť súťažný, aby sa umožnila účasť na ňom všetkým kvalifikovaným uchádzačom, ktorí o ňu majú záujem. Postup musí byť zároveň transparentný, aby umožňoval rovnocenné a náležité informovanie všetkých uchádzačov, ktorí majú záujem o účasť, vo všetkých fázach postupu verejného obstarávania. Verejné obstarávanie musí byť dostatočne zverejnené, aby ho všetci potenciálni uchádzači mohli vziať na vedomie.Nevyhnutnou podmienkou je tiež nediskriminačné zaobchádzanie so všetkými uchádzačmi vo všetkých fázach postupu a objektívne kritériá výberu a zadania zákazky stanovené pred samotným postupom. Verejné obstarávanie by malo byť nepodmienené, podmienky verejného obstarávania by mali úzko a objektívne súvisieť s predmetom a konkrétnym hospodárskym cieľom zákazky a mali by umožňovať, aby hospodársky najvýhodnejšia ponuka zodpovedala trhovej hodnote. V kontexte bodov 90 – 96 oznámenia o pojme pomoc a žiadosti o usmernenie k in-house zákazke si dovoľujeme dať do pozornosti bod 93 oznámenia o pojme pomoc, podľa ktorého využívanie a dodržiavanie postupov stanovených v smerniciach o verejnom obstarávaní sa môže považovať za dostatočné na splnenie požiadaviek pre súťažné, transparentné, nediskriminačné a nepodmienené obstarávanie za predpokladu splnenia podmienok týkajúcich sa využitia príslušného postupu v zmysle smerníc o verejnom obstarávaní. To neplatí v osobitných situáciách, ktoré znemožňujú určiť trhovú cenu, ako je využitie rokovacieho konania bez uverejnenia oznámenia o vyhlásení verejného obstarávania.Ako ďalej uvádza oznámenie o pojme pomoc v bode 93, ak je predložená iba jedna ponuka, postup za bežných okolností nepostačuje na zabezpečenie trhovej ceny, pokiaľ však i) nie je navrhnutý tak, aby existovali obzvlášť spoľahlivé záruky na zabezpečenie skutočnej a účinnej hospodárskej súťaže, pričom nie je zrejmé, že len jeden subjekt dokáže reálne predložiť dôveryhodnú ponuku, alebo ii) orgány verejnej moci neoverili prostredníctvom dodatočných prostriedkov, že výsledok zodpovedá trhovej cene.Na základe uvedeného, pre vylúčenie prítomnosti prvku štátnej pomoci v rámci procesu výberu prevádzkovateľa infraštruktúry sa v zmysle oznámenia o pojme pomoc neposkytne žiadna hospodárska výhoda, ak sa na právo na využívanie infraštruktúry vyhlási súťažné, transparentné, nediskriminačné a nepodmienené obstarávanie. V takomto prípade nevzniknú „obavy“ o hospodársku hodnotu infraštruktúry, ktorá sa komerčne využíva. Poplatok zlučiteľný s trhom (trhová cena/hodnota) za využívanie infraštruktúry sa identifikuje „aukciou“ práva prevádzkovať infraštruktúru.  V zmysle oznámenia o pojme pomoc sa prevádzkovateľom infraštruktúry poskytuje ekonomická výhoda, ak za právo využívať infraštruktúru zaplatia cenu nižšiu, ako je trhová cena. V rámci postupu in house podľa § 1 ods. 4 zákona o VO môže byť, podľa nášho názoru, sporné zabezpečenie skutočnej a účinnej hospodárskej súťaže a v tomto smere zabezpečenie trhovej ceny za využívanie infraštruktúry. V tomto prípade je tak otázne, či by nevznikla hospodárska výhoda na strane právnickej osoby vybratej v súlade s postupom in house. V konečnom dôsledku by takýmto postupom, pri poskytnutí ekonomickej výhody pre príslušnú právnickú osobu vybratú in house, nebolo možné, podľa nášho názoru, vylúčiť poskytnutie štátnej pomoci na úrovni tejto právnickej osoby ako vybraného prevádzkovateľa infraštruktúry. |

**5.  Je možné vyberať členské poplatky v súvislosti s prijímateľmi v rámci CV v nadväznosti na zákon č. 595/2003 Z. z, Zákon o dani z príjmov?**

Z  čl. 5a  písm. c) Zmluvy o NFP vyplýva, že Prijímateľ sa zaväzuje tvoriť fond prevádzky, ktorého príjem bude tvorený členskými poplatkami alebo inými úhradami za služby poskytované Kreatívnym centrom.

Predložením ŽoNFP a následne akceptáciou návrhu zmluvy a podpisom Zmluvy o NFP Prijímateľ akceptoval všetky podmienky uvedené vo Výzve, v Zmluve o NFP a v riadiacich dokumentoch SO, čo znamená, že akceptoval aj podmienku vytvárania fondu prevádzky KC.

Riešenie daňovej povinnosti prijímateľov v zmysle zákona 595/2003 Z. z. nie je v kompetencii MK SR, ako nie je v kompetencii MK SR ani výklad zákonov. Riešenie daňovej povinnosti (oslobodenie od dane z príjmov) vo vzťahu k vyberaniu členských poplatkov a vo vzťahu k činnosti kreatívnych centier je výlučne v kompetencii prijímateľa.

**6.   Vysvetlenie ustanovenia článku  5a písm. c) Zmluvy o NFP, kde je nepresne/nejasne uvedené, že fond prevádzky KC je možné používať hneď po ukončení projektu a po 10. rokoch skončenia povinnosti prevádzkovať KC.**

Znenie textu z čl. 5a písm. c) Zmluvy o NFP: *„Prijímateľ sa zaväzuje tvoriť fond prevádzky, ktorého príjem bude tvorený členskými poplatkami alebo inými úhradami za služby poskytované Kreatívnym centrom počas doby 10 rokov od začatia fungovania Kreatívneho centra. Príjem tohto fondu bude slúžiť na úhradu prevádzkových nákladov Kreatívneho centra po ukončení Realizácie aktivít Projektu a zároveň po uplynutí doby 10 rokov podľa predchádzajúcej vety.“*

Na  objasnenie uvedeného ustanovenia uvádzame schému so znázornením jednotlivých časových úsekov.

 5 R (obdobie udržateľnosti - predkladanie NMS)

ZRHAP KC URP KOUP

(začiatok realizácie (začiatok fungovania KC)\* (finančné ukončenie projektu) (koniec obdobia udržateľnosti P)

hlavných aktivít projektu

 **-** Hlásenie o realizácii)

 Začiatok tvorby € 10 R\*\*\* fondu prevádzky KC \*\*  Prijímateľ je oprávnený čerpať (referenčné obdobie)

 fond prevádzky KC

**Vysvetlivky:**

**\* Začiatok fungovania Kreatívneho centra** v zmysle Čl. 1 Všeobecné ustanovenia, VZP: „nastane v kalendárny deň, kedy došlo k začatiu poskytovania služieb alebo iných plnení Kreatívnym centrom pri realizácii Aktivity A.2, v súlade s Príručkou pre Prijímateľa, a na takéto užívanie budovy, prípadne priestorov Kreatívneho centra bol Prijímateľ oprávnený podľa osobitných predpisov (napr. podľa stavebného zákona), ako to vyplýva zo záznamu o začatí fungovania Kreatívneho centra, ktorý si vedie Prijímateľ alebo z iného obdobného dokumentu v písomnej forme.“

 \*\* **Začiatok tvorby fondu prevádzky Kreatívneho centra** podľa čl. 5a písm. c) Zmluvy o NFP.

 \*\*\* **Referenčné obdobie** podľa čl. 5a písm. d) Zmluvy o NFP, v ktorom sa uvádza, že Prijímateľ sa zaväzuje prevádzkovať Kreatívne centrum 10 rokov od začatia fungovania Kreatívneho centra.

**Prijímateľ sa Zmluvou o NFP zaviazal vytvárať fond prevádzky KC, a to prostredníctvom členských poplatkov alebo iných úhrad za služby poskytované KC a tento fond je povinný tvoriť od začiatku fungovania KC. Následne je Prijímateľ oprávnený čerpať fond prevádzky na úhradu prevádzkových nákladov KC v období po ukončení realizácie aktivít projektu.**

Vypracovanie dodatku k Zmluve o NFP nie je potrebné.

**7.   Je prijímateľ povinný platiť „pokutu“, ak nevyzbiera stanovenú sumu finančných prostriedkov** **v zmysle finančnej analýzy k projektu?**

Zo všeobecného nariadenia č. 1303/2013, čl. 61 (Operácie vytvárajúce čistý príjem po dokončení) , kde je definovaný „čistý príjem“ **nevyplýva povinnosť** pre prijímateľa **platiť pokutu**, ak nevyzbiera stanovenú sumu finančných príspevkov z fungovania a prevádzky KC, tzn. nevyplýva povinnosť platiť pokutu, ak všetky príjmy, ktoré boli zohľadnené pri predložení ŽoNFP, nebudú získané.

Zároveň však platí

V zmysle Príručky pre prijímateľa, kap.7.4 Projekt generujúci príjem vyplýva pre prijímateľa povinnosť pri vypracovaní aktualizovanej Finančnej analýzy zohľadniť všetky príjmy, ktoré neboli zohľadnené pri predložení ŽoNFP. Pri aktualizácii finančnej analýzy postupuje prijímateľ v súlade s metodikou, ktorá je prílohou č. 30 tejto príručky.

Aktualizovanú finančnú analýzu predkladá Prijímateľ spolu s oznámením vzniku zmeny podmienok pre projekt generujúci príjem SO, t.j. ako súčasť **VMS, ZMS, alebo niektorej z NMS** (v závislosti od toho, kedy Prijímateľ identifikoval zmenu projektu generujúceho príjem).

V prípade, ak počas monitorovacieho obdobia nedošlo k zmene podmienok pre projekt generujúci príjem, **aktualizovaná finančná analýza sa predkladá vždy pri ZMS aj pri poslednej (piatej) NMS**.

Podstatná zmena podmienok pre projekt generujúci príjem

SO stanovil v Zmluve o NFP podstatnú zmenu podmienok pre projekty generujúce príjem. Ide o zmenu v údajoch vstupujúcich do finančnej analýzy, ktorá spôsobí zmenu (pokles) miery finančnej medzery o 10 p.b. a viac (v tomto prípade nie je podstatné, či uvedené spôsobí vznik nových príjmov, alebo zmena v tarifnej politike).

Pokles miery finančnej medzery predstavuje zápornú hodnotu rozdielu aktualizovanej miery finančnej medzery a miery finančnej medzery vypočítanej ex-ante pri predkladaní ŽoNFP.

**Len v prípadoch, ak dôjde k podstatnej zmene projektu generujúceho príjem, je uvedené spojené s potrebou vrátenia čistého príjmu projektu (v alikvotnej časti v závislosti od spolufinancovania finančnej medzery z vlastných zdrojov prijímateľa).**